Club Deportivo Atlético Baleares

O **Club Deportivo Atlético Baleares** (en catalán: *Club Esportiu Atlètic Balears*) é un club de fútbol de España da cidade de Palma, nas Illas Baleares. Foi fundado en 1920 e actualmente xoga na Primeira Federación.

## Historia 
Os antecedentes do club remóntanse á creación do Mècanic Futbol Club (1920), un equipo formado polos traballadores da compañía Isleña Marítima e que tiña no seu equipamento as cores branquiazuis. En 1920 o *Mècanic FC* fusiónase co *Mallorca FC* para formar o *Baleares Futbol Club*.

O 27 de maio de 1942 naceu o actual *Atlético Baleares* a partir da absorción do *Athletic Futbol Club* (creado en 1922) por *Baleares FC*, con Pedro Serra como presidente. O equipo logrou os seus maiores éxitos nos anos 50, cando en 1951 ascendeu a Segunda División. Nesa categoría estivo desde 1951 ata 1953, e tras descender volveu xogala de 1961 ata 1963.

O equipo descendeu a Terceira División nos anos 90 e pasou o seu peor momento no ano 2005, cando baixou á Rexional Preferente Balear. Con todo, o club puido ascender a Terceira. Na tempada 2007-08, o Atlético Baleares regresou a Segunda B tras quedar primeiro na fase regular e vencer por 2 a 0 ao SD Gernika Club. Tras descender a Terceira na tempada 2008-09, o club conseguiu o campionato de liga 2009-10 e xogou en Segunda B a tempada 2010-11 logo de gañar ao CD Tudelano no play-off de ascenso.

A tempada 2011-12 marcouse o obxectivo de clasificarse entre os catro primeiros para xogar a promoción. Logo dunha brillante liga regular, o Atlético Baleares proclamouse campión do grupo 3 e disputou o playoff contra o Mirandés, co ascenso directo en xogo. O equipo non superou a eliminatoria (1-0 en Miranda e 1-2 no Estadio Balear) e viuse abocado a xogar as eliminatorias de repesca para o ascenso. Tocoulle o Lugo, ao cal tampouco puido superar (3-1 en Lugo e 0-0 no Estadio Balear).

## Palmarés 
### Tempadas 
* **Tempadas en Segunda División (4)**: 1951-52, 1952-53, 1961-62 e 1962-63
* **Tempadas en Segunda División B (11)**: 1977-78, 1987-88, 1988-89, 1989-90, 2008-09, 2010-11, 2011-12, 2012-13, 2013-14, 2014-15 e 2015-16
* **Tempadas en Terceira División (53)**: 1943 a 1951, 1953 a 1961, 1963 a 1973, 1975 a 1977, 1978 a 1981, 1984 a 1987, 1990 a 2005, 2006 a 2008 e 2009-10
* **Tempadas en Rexional Preferente (8)**: 1940 a 1943, 1973-74, 1974-75, 1981-82, 1982-83 e 2005-06

### Títulos 
* **Campionatos da Segunda División B (1)**: 2012
* **Campionatos da Terceira División (11)**: 1951, 1956, 1961, 1965, 1968, 1998, 2000, 2001, 2002, 2008 e 2010
* **Subcampionatos da Terceira División (10)**: 1957, 1958, 1960, 1964, 1966, 1986, 1987, 1994, 1995 e 1997
* **Campionatos da Rexional Preferente (3)**: 1975, 1983 e 2006
* '*Trofeos *Nicolás Brondo* (24)**: 1966, 1967, 1970, 1974, 1975, 1977, 1979, 1980, 1987, 1989, 1991, 1996, 1997, 1998, 1999, 2001, 2004, 2007, 2010, 2011, 2012, 2013, 2014 e 2015

### Clasificaciones na Liga 
## Estadio 
O Estadio Balear, inaugurado en 8 de maio de 1960 atópase na localidade de Palma, próximo á autovía coñecida como Vía de cintura, por iso é polo que se lle coñeza tamén como o Estadio de la Vía de Cintura.

Ten unha capacidade de 18.000 espectadores (3.000 deles con asentos) e posúe unhas dimensións de 102 metros de longo por 67 metros de ancho. Está provisto de céspede artificial.

## Primeiro equipo tempada 2011-12 
### Xogadores 
### Corpo técnico 
* **Adestrador:** 20px Francesc "Chichi" Soler Atencia
* **Segundo adestrador:** 20px Ángel Sánchez García, "Layos"
* **Adestrador porteiros:** 20px Toni Amengual Miralles
* **Preparador físico:** 20px Pau Albertí Cabot
* **Médico:** 20px Martí Cladera Cifre
* **Fisioterapeuta:**  Eduard Nicuesa Batlle
* **Preparador físico:** 20px Tere Arrom Pascual
* **Delegados:** 20px Pepe Gómez Sabidó, 20px Miquel Garau Orell
* **Utilleros:*' 20px Jeroni Tegla Medina, 20px Vicenç Barceló, 20px Joan Mascaró Font

## Véxase tamén
### Bibliografía
* AAVV: *Gran Enciclopèdia de Mallorca.* 19 Vol. Palma: Promomallorca edicions, 1988-91. ISBN 84-86617-02-2 
* Fábregas y Cuxart, Luis: *Ca Nostra. 50 años de vida palmesana.* Palma: Edicions Cort, 2007 (1965). ISBN 84-7535-595-5 
* Salas Fuster, Antoni: ''L'Atlètic Baleares. Una història de supervivència''. Palma: Ingrama SA (impr.), 2009. ISBN 84-85932-78-1 

### Ligazóns externas
* Sitio web oficial